

На основу члана 8. став 1. и чланa 31. став 2. и 33. Закона о избору председника Републике ("Службени гласник РС", број 14/22) а сходно члану 32. став  1. тачка 2) Закона о избору народних посланика ("Службени гласник РС", број 14/22), Општинска изборна комисија општине Врбас, на седници одржаној 15. марта 2022. године, донела је
Р Е Ш Е Њ Е
1. КОНСТАТУЈЕ СЕ да Милан Ђуричић и Жељко Вулић, члан и заменик члана Општинске изборне комисије општине Врбас у проширеном саставу именовани на предлог КОАЛИЦИЈЕ ЗА КРАЉЕВИНУ СРБИЈУ  - ДСС, подносиоца проглашене изборне листе кандидата за народне посланике за изборе расписане за 3. април 2022. године, постају члан односно заменик члана посебног састава Општинске изборне комисије општине Врбас за спровођење избора за председника Републике, расписаних за 3. април 2022. године.
2. Ово решење објављује се на веб-презентацији Републичке изборне комисије.
3. Ово решење ступа на снагу даном доношења, а примењује се од наредног дана од дана доношења.
О б р а з л о ж е њ е
Републичка изборна комисија је, на седници одржаној 6. марта 2022. године, донела Решење 02 број 013-626/22, којим је др Милош Јовановић проглашен за кандидата за председника Републике за изборе расписане за 3. април 2022. године, на предлог КОАЛИЦИЈЕ ЗА КРАЉЕВИНУ СРБИЈУ  - ДСС 
У вези са наведеним, Општинска изборна комисија општине Врбас је констатовала:
-  да је Републичка изборна комисија , на седници одржаној 19. фебруара 2022. године, донела решење којим је проглашена Изборна листа ДР МИЛОШ ЈОВАНОВИЋ – НАДА ЗА СРБИЈУ – Српска коалиција НАДА – Национално демократска алтернатива – Демократска странка Србије (ДСС) – За Краљевину Србију (МОНАРХИСТИ) – Војислав Михаиловић, коју је, 19. фебруара 2022. године, поднела КОАЛИЦИЈА ЗА КРАЉЕВИНУ СРБИЈУ, за изборе за народне посланике Народне скупштине, расписане за 3. април 2022. Године;
- да је Општинска изборна комисија општине Врбас, на седници одржаној 3. марта 2022. године, донела Решење о именовању члана и заменика члана Општинске изборне комисије општине Врбас у проширеном саставу, број: 013-3-26/2022-IV/03, којим су, на предлог КОАЛИЦИЈЕ ЗА КРАЉЕВИНУ СРБИЈУ  - ДСС, у Општинску изборну комисију општине Врбас у проширеном саставу именовани Милана Ђуричића за члана и Жељка Вулића за заменика члана;
· да су КОАЛИЦИЈУ ЗА КРАЉЕВИНУ СРБИЈУ  - ДСС подносиоца проглашене изборне листе кандидата за нородне посланике, образовале политичке странке Демократска странка Србије, За Краљевину Србију и Странка “Буњевци грађани Србије“;
· да су КОАЛИЦИЈУ ЗА КРАЉЕВИНУ СРБИЈУ  - ДСС предлагача предложеног кандидата за председника Републике, образовале политичке странке Демократска странка Србије и За Краљевину Србију;
· да, у складу са чланом 31. став 2. Закона о избору председника Републике, коалиција која је и предлагач проглашеног кандидата за председника Републике и подносилац проглашене изборне листе кандидата за народне посланике, у органе за спровођење избора у проширеном саставу може предложити само једног члана и једног заменика члана;
· да, у складу са чланом 32. став 2. Закона о избору председника Републике, коалиција која је предлагач проглашеног кандидата и коалиција која је подносилац проглашене изборне листе сматрају се истом коалицијом ако је и једну и другу образовало више од половине истих политичких странака;
· да, у складу са чланом 2. Одлуке о саставу и раду Републичке изборне комисије и локалних изборних комисија у поступку спровођења избора за народне посланике и избора за председника Републике, расписаних за 3. април 2022. године, 02 Број 013-609/22 од 2. марта 2022. године, органи за спровођење избора раде у два посебна састава, и то: посебном саставу за спровођење избора за народне посланике  и посебном саставу за спровођење избора за председника Републике.
· да је чланом 8. став 1. наведене одлуке прописано да, ако две или више политичких странака самостално поднесу изборне листе, а након тога у коалицији поднесу предлог кандидата за председника Републике, у проширени састав посебног састава органа за спровођење избора за председника Републике улазе члан и заменик члана органа за спровођење избора у проширеном саставу именовани на предлог оног подносиоца изборне листе који је у коалиционом споразуму одређен да представља коалицију у посебном саставу органа за спровођење избора за председника Републике;
· да је чланом 5. став 1. наведене одлуке прописано да, кад Републичка изборна комисија прогласи изборну листу, а подносилац те изборне листе касније предложи и кандидата за председника Републике, чланови и заменици чланова који су на предлог тог подносиоца већ именовани у проширени састав органа за спровођење избора и тиме постали чланови односно заменици чланова посебног састава тих органа за спровођење избора за народне посланике, наредног дана од дана проглашења кандидата за председника Републике постају чланови посебног састава тих органа за спровођење избора за председника Републике.

На основу свега изнетог, а имајући у виду да је КОАЛИЦИЈУ ЗА КРАЉЕВИНУ СРБИЈУ  - ДСС која је предложила проглашеног кандидата за председника Републике образовало више од половине истих политичких странакакоје су образовале КОАЛИЦИЈУ ЗА КРАЉЕВИНУ СРБИЈУ  - ДСС, која је предложила изборну листу кандидата за народне посланик, услед чега се оба политичка субјекта сматрају истом коалицијом, закључено је да је наступио случај из члана 33. став 2. Закона о избору председника Републике, тако да је донета одлука како је наведено у диспозитиву овог решења.
Упутство о правном средству: Против овог решења предлагач проглашеног кандидата за председника Републике, регистрована политичка странка и бирач могу поднети приговор Републичкој изборној комисији у року од 48 часова од објављивања овог решења на веб­ презентацији Републичке изборне комисије.
Број: 013-3-37/2022- IV/03

У Врбасу, 15.03.2022. године

ОПШТИНСКА ИЗБОРНА КОМИСИЈА ОПШТИНА ВРБАС


ПРЕДСЕДНИК
                                                                                                        Игор Шкундрић, дипл. правник
